T L A Č O V Á S P R Á V A

**Na Pohode 2024 vystúpi Pendulum, jedna z najznámejších drum & bassových kapiel 21. storočia.**

 **Pendulum prídu na trenčianske letisko v kompletnej kapelovej live zostave. Návštevníčky a návštevníci sa môžu tešiť na poriadnu drum & bassovú smŕšť zabalenú do rockovej energie. Nové meno dnes potvrdil v živom vysielaní Rádia\_FM šéf festivalu Pohoda Michal Kaščák.**

**Pendulum** sa na trenčianske letisko vrátia po 15 rokoch. Zoskupenie pochádza z Austrálie, ale aktuálne už niekoľko rokov pôsobí v Británii. Ich debutový album Hold Your Colour sa stal kultovou nahrávkou a legendárne hity Tarantula a Slam sú do dnešného dňa súčasťou drum & bassových mixov. Remixovali songy od legiend ako Ed Rush & Optical alebo DJ Fresh a ich najznámejším remixom je remix songu Voodoo People od The Prodigy.
Pre pár dňami vydali nové EP Anima, na ktorom sú aj spolupráce s Bullet For My Valentine a Scarlxrd.

***„Pendulum sú výnimočná kapela, ktorá môže headlinovať rovnako elektronické aj metalové festivaly. Ich koncerty s kapelou sú hudobným sviatkom a ja som rád, že sa v plnej sile vrátia na Pohodu. Teším sa na ich energiu na hlavnom festivalovom pódiu, myslím, že energickejší štart do zverejňovania medzinárodných mien sme si nemohli predstaviť,“ dodáva k bookingu Michal Kaščák z Pohody.***

Minulý týždeň sa festival Pohoda zameral na oznamovanie slovenských a českých intepretov a interpretiek, ktorí vysúpia v júli na trenčianskom letisku. Návštevníci a návštevníčky sa môžu tešiť na českú legendárnu kapelu **Pražský výběr**, na slovenskú koncertnú stálicu **Paru**, na (synth)punkových **Berlin Manson**, na trapový projekt **Fvck\_Kvlt** a na **Katarziu** s novým albumom.

Organizátori zároveň oznámili, že v najbližších dňoch budú zverejňovať Ďalšie medzinárodné mená Pohody 2024.

**Festival Pohoda je opäť nominovaný na najprestížnejšie európske festivalové ceny European Festival Awards v kategórii Najlepší stredne veľký festival (Best Medium-Sized Festival). Organizátori spustili hlasovanie a Pohodu môžete svojím hlasom podporiť do 30. novembra na tomto linku:** [**https://de.surveymonkey.com/r/PublicVote2023**](https://de.surveymonkey.com/r/PublicVote2023)

-
**PressKit – Oznámení umelci a umelkyne:**https://drive.google.com/drive/folders/1bNec2C0l3tHuumb5e8Oq4qWSUiBjN3ee
**PressKit – Pohoda 2023:**https://drive.google.com/drive/folders/10pjNr9XUxpo6CWM4t-3lygdhYJ7SrbGp
**Facebook udalosť Pohoda 2024:**<https://www.facebook.com/events/1340933456779655>

**Pohoda 2023 Official Aftermovie:**<https://www.youtube.com/watch?v=_6hUgzJD3QE>

 -

Kontakt pre médiá:

**Jozef Hámorský**

PR & Media

Tel.: +421 944 089 277

jozo@pohodafestival.sk

<http://www.pohodafestival.sk>